**दक्षिणामूर्तिस्तोत्रं अथवा दक्षिणामूर्त्यष्टकम्**

**ध्यानश्लोकाः -**

**मौनव्याख्याप्रकटितपरब्रह्मतत्त्वं(य्ँ) युवानं**

**वर्षिष्ठान्ते वसदृषिगणैरावृतं(म्) ब्रह्मनिष्ठैः ।**

**आचार्येन्द्रं(ङ्) करकलितचिन्मुद्रमानन्दरूपं**

**स्वात्मारामं(म्) मुदितवदनं(न्) दक्षिणामूर्तिमीडे ॥ १॥**

**वटविटपिसमीपे भूमिभागे निषण्णं**

**सकलमुनिजनानां(ञ्) ज्ञानदातारमारात् ।**

**त्रिभुवनगुरुमीशं(न्) दक्षिणामूर्तिदेवं**

**जननमरणदुःखच्छेददक्षं(न्) नमामि ॥ २॥**

**चित्रं(व्ँ) वटतरोर्मूले वृद्धाः(श्) शिष्या गुरुर्युवा ।**

**गुरोऽस्तु मौनं व्याख्यानं(म्) शिष्यास्तु छिन्न संशयाः ॥ ३॥**

**निधये सर्वविद्यानां(म्) भिषजे भवरोगिणाम् ।**

**गुरवे सर्वलोकानां(न्) दक्षिणामूर्तये नमः ॥ ४॥**

**ॐ नमः(फ्) प्रणवार्थाय शुद्धज्ञानैकमूर्तये ।**

**निर्मलाय प्रशान्ताय दक्षिणामूर्तये नमः ॥ ५॥**

**अथ स्तोत्रम् ।**

**विश्वं(न्) दर्पणदृश्यमाननगरीतुल्यं(न्) निजान्तर्गतं**

**पश्यन्नात्मनि मायया बहिरिवोद्भूतं(य्ँ) यथा निद्रया ।**

**यः(स्) साक्षात्कुरुते प्रबोधसमये स्वात्मानमेवाद्वयं**

**तस्मै श्रीगुरुमूर्तये नम इदं(म्) श्रीदक्षिणामूर्तये ॥ १॥**

**बीजस्यान्तरिवाङ्कुरो जगदिदं(म्) प्राङ्निर्विकल्पं(म्) पुनः**

**मायाकल्पितदेशकालकलनावैचित्र्यचित्रीकृतम् ।**

**मायावीव विजृम्भयत्यपि महायोगीव यः(स्) स्वेच्छया**

**तस्मै श्रीगुरुमूर्तये नम इदं(म्) श्रीदक्षिणामूर्तये ॥ २॥**

**यस्यैव स्फुरणं(म्) सदात्मकमसत्कल्पार्थकं(म्) भासते**

**साक्षात्तत्त्वमसीति वेदवचसा यो बोधयत्याश्रितान् ।**

**यत्साक्षात्करणाद्भवेन्न पुनरावृत्तिर्भवाम्भोनिधौ**

**तस्मै श्रीगुरुमूर्तये नम इदं(म्) श्रीदक्षिणामूर्तये ॥ ३॥**

**नानाच्छिद्रघटोदरस्थितमहादीपप्रभाभस्वरं**

**ज्ञानं(य्ँ) यस्य तु चक्षुरादिकरणद्वारा बहिः(स्) स्पन्दते ।**

**जानामीति तमेव भान्तमनुभात्येतत्समस्तं(ञ्) जगत्**

**तस्मै श्रीगुरुमूर्तये नम इदं(म्) श्रीदक्षिणामूर्तये ॥ ४॥**

**देहं(म्) प्राणमपीन्द्रियाण्यपि चलां(म्) बुद्धिं(ञ्) च शून्यं(व्ँ) विदुः**

**स्त्रीबालान्धजडोपमास्त्वहमिति भ्रान्ता भृशं(वॅ्ं) वादिनः ।**

**मायाशक्तिविलासकल्पितमहा व्यामोहसंहारिणे**

**तस्मै श्रीगुरुमूर्तये नम इदं(म्) श्रीदक्षिणामूर्तये ॥ ५॥**

**राहुग्रस्तदिवाकरेन्दुसदृशो मायासमाच्छादनात्**

**सन्मात्रः(ख्) करणोपसंहरणतो योऽभूत्सुषुप्तः(फ्) पुमान् ।**

**प्रागस्वाप्समिति प्रबोधसमये यः(फ्) प्रत्यभिज्ञायते**

**तस्मै श्रीगुरुमूर्तये नम इदं(म्) श्रीदक्षिणामूर्तये ॥ ६॥**

**बाल्यादिष्वपि जाग्रदादिषु तथा सर्वास्ववस्थास्वपि**

**व्यावृत्तास्वनुवर्तमानमहमित्यन्तः(स्) स्फुरन्तं(म्) सदा ।**

**स्वात्मानं(म्) प्रकटीकरोति भजतां यो मुद्रया भद्रया**

**तस्मै श्रीगुरुमूर्तये नम इदंश्रीदक्षिणामूर्तये ॥ ७॥**

**विश्वं(म्) पश्यति कार्यकारणतया स्वस्वामिसंबन्धतः**

**शिष्याचार्यतया तथैव पितृपुत्राद्यात्मना भेदतः ।**

**स्वप्ने जाग्रति वा य एष पुरुषो मायापरिभ्रामितः**

**तस्मै श्रीगुरुमूर्तये नम इदं श्रीदक्षिणामूर्तये ॥ ८॥**

**भूरम्भांस्यनलोऽनिलोऽम्बरमहर्नाथो हिमांशुः(फ्) पुमान्**

**इत्याभाति चराचरात्मकमिदं यस्यैव मूर्त्यष्टकम् ।**

**नान्यत्किञ्चन विद्यते विमृशतां यस्मात्परस्माद्विभोः**

**तस्मै श्रीगुरुमूर्तये नम इदं श्रीदक्षिणामूर्तये ॥ ९॥**

**सर्वात्मत्वमिति स्फुटीकृतमिदं यस्मादमुष्मिन् स्तवे**

**तेनास्य श्रवणात्तदर्थमननाद्‍ध्यानाच्च सङ्कीर्तनात् ।**

**सर्वात्मत्वमहाविभूतिसहितं(म्) स्यादीश्वरत्वं स्वतः**

**सिद्‍ध्येत्तत्पुनरष्टधा परिणतं(ञ्) चैश्वर्यमव्याहतम् ॥ १०॥**

**इति श्रीमत्परमहंसपरिव्राजकाचार्यस्य श्रीगोविन्दभगवत्पूज्यपादशिष्यस्य**

**श्रीमच्छङ्करभगवतः(ख्) कृतौ दक्षिणामूर्त्यष्टकं सम्पूर्णम् ।**